**Záznam z rokovania pracovnej skupiny „verejné obstarávanie IKT“ uskutočneného dňa (14.10. 2020) o 10.00 hodine prostredníctvom použitia aplikácie MS Teams.**

1. Predseda pracovnej skupiny „verejné obstarávanie IKT“ Kristian Hodossy privítal účastníkov rokovania pracovnej skupiny, pričom v prvom kroku overil prítomnosť členov pracovnej skupiny. Predseda pracovnej skupiny konštatoval vo vzťahu k prezencii účastníkov nasledovné:

Prítomní:

|  |  |
| --- | --- |
| MIRRI | Hodossy, Bezek, - prizvaný Hladík, Dzurus |
| ÚVO | Kramár, Majchrák |
| MKSR | Machel |
| MŠVVaŠ SR | Charvát |
| MVSR | Kubinec, Raučina |
| MDaV SR | Hübner – ospravedlnil sa |
| Slovensko.Digital | Kulich |
| ŠÚSR | Vadovič |
| MHSR | Daniš |
| MZSR/NCZI | Kavčiaková |
| PMÚSR | Ondruš |
| NBU SR | Italy |
| NASES | Švantner |
| MŽP SR | Németh |
| MSSR | Hušek, Jurčíkova |
| PPP | Nechala |
| ITAS | Marek |
| MZVaEZ SR | Gajdošová |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

Po návrhu Slovensko.Digital, sa predseda pracovnej skupiny stotožnil s návrhom, že členom bude zaslaný zoznam prioritných tém, pričom členovia pracovnej skupiny budú môcť participovať na ktorejkoľvek z uvedených tém ako aj navrhnúť tému, ktorú z ich pohľadu považujú za prioritnú.

1. Predseda pracovnej skupiny predstavil najdôležitejšie témy z pohľadu MIRRI v súlade so zoznamom tém, ktoré boli členom pracovnej skupiny zaslané. Predseda pracovnej skupiny identifikoval nasledovné témy z pohľadu MIRRI za prioritu:

* Vzorové zmluvy
* Ekvivalent
* Komisia IT expertov /odborníkov
* Metodika centrálneho verejného obstarávania IKT

1. **Vzorové zmluvy**

Predseda pracovnej skupiny uviedol, že téma „vzorové zmluvy“ je vo vysokom štádiu rozpracovania a v prvej fáze bola súčasná iterácia konzultovaná so Slovensko.Digital a ITAS. Zároveň predseda pracovnej skupiny uviedol, že v rámci iterácie č. 2 bude očakávať aj prípadné návrhy členov pracovnej skupiny. Na záver tejto témy sa predseda pracovnej skupiny poďakoval za vstupy zástupcom Slovensko.Digital a ITAS.

1. **Ekvivalent**

Predseda pracovnej skupiny otvoril tému „ekvivalent“ a uviedol, že pri rozpracovaní danej témy existuje ústna dohoda medzi MIRRI a ÚVO, v znení že pri príprave dokumentácie k tejto téme budú úzko spolupracovať. K téme ekvivalentu predseda otvoril diskusiu:

* Peter Kulich (SD) navrhol vo vzťahu k tejto tému vychádzať z historicky vypracovaných podkladov,
* MKSR, MVSR, ITAS, MZSR (NCZI), MŠVVaŠ SR a ÚVO prejavili záujem byť aktívny v rámci menšej „working group“ k téme ekvivalentu

**Úloha:** Peter Kulich – získať a vyzdieľať s pracovnou skupinou historicky vytvorené dokumenty týkajúce sa problematiky „ekvivalent“

1. **Komisia IT odborníkov**

Predseda pracovnej skupiny predstavil ďalšiu tému týkajúcu sa „komisie IT odborníkov“. V súčasnom znení „koncepcie nákupu IT vo verejnej správe“ existuje zakotvenie komisie IT odborníkov zriadenej  MIRRI, ktorej účastníkmi budú experti z oblasti IT a iné zapojené osoby, , v rámci, ktorej je tento záväzok definovaný nasledovne: „*UPVII zriadi komisiu zloženú z nezávislých IT odborníkov, ktorí budú odborne erudovaní v oblasti IT a budú mať dostatočné skúsenosti z praxe IT.“*

* K predmetnej téme Martin Bezek za MIRRI uviedol, že MIRRI má kapacity posúdiť v rámci daného procesu „vendor lock“ v ustanoveniach zmluvy o dielo a SLA zmluvy ako aj odporučiť výber a nastavenie finančej alternatívy súviasaicej s nastavením majetkových autorských práv,
* Zhodne sa SD, ÚVO ako aj ITAS vyjadrili, že pôsobnosť tejto komisie zmieňovanej v rámci koncepcie nákupu IT vo verejnej správe by mala byť priamo prepojená s inštitútom poroty v rámci súťaže návrhov vo verejnom obstarávaní,
* ITAS uviedol, že ak je vôľa baviť sa o komisii expertov aj na tejto úrovni, je nevyhnutné nastaviť spôsob výberu expertov a zabezpečiť, aby neboli pri rozhodovaní/posudzovaní v konflikte záujmov,
* MIRRI navrhlo, zmeniť text koncepcie nákupu IT takým spôsobom, že odstráni zmätočnú formuláciu týkajúcu sa existencie komisie IT odborníkov a upraví jej existenciu s väzbou na inštitút poroty v rámci súťaže návrhov,
* MIRRI  zároveň navrhne postup posudzovania projektov na MIRRI v rámci svojich kapacít,
* MIRRI navrhne v rámci pracovnej skupiny diskutovať „skupinu expertov“, ktorá bude vykreovaná za účelom ich posudzovania projektov (vrátane technickej stránky) ako aj za účelom uplatnenia inštitútu poroty v súťaži návrhov.

**Úloha:** MIRRI vykoná aktualizáciu koncepcie nákupu IT vo verejnej správe, zároveň navrhne a zverejní postup posudzovania v rámci MIRRI (posudzovanie vendor lock a finančnej výhodnosti predložených alternatív)

1. **Metodika centrálneho verejného obstarávania IKT (centralizovaných činností vo verejnom obstarávaní)**

Predseda pracovnej skupiny predstavil poslednú tému vytvorenie metodiky k centrálnemu verejnému obstarávaniu.

* k predmetnej téme sa vyjadril Igor Hladík za MIRRI, s uvedením, že určitá úroveň všeobecnej metodiky k centralizovaným činnostiam vo verejnom obstarávaní bude vypracovaná,
* MVSR k predmetnej téme uviedlo, že chce participovať v rámci tejto témy a považuje za dôležité zaoberať sa aj centrálnym obstarávaním HW ako súčasťou IKT komodít,
* Martin Bezek (MIRRI) navrhol danú tému riešiť v rámci užšej skupiny pozostávajúcej z členov pracovnej skupiny a definovať ktoré OVM má záujem zúčastňovať sa na centralizovanom obstarávaní – následne bude nevyhnutné riešiť spôsob, akým sa OVM zaviaže k dodržiavaniu takejto dohody.

1. **Diskusia (vrátane návrhov členov pracovných skupín)**

V rámci otvorenia diskusie týkajúcej priorít pracovnej skupiny bola navrhnutá ako dôležitá téma „kvalita ako kvalifikačné kritérium v rámci VO IKT“.

* K tejto téme jej navrhovateľ Marián Marek (ITAS) uviedol, že mala by existovať vôľa rozšíriť kritériá pre hodnotenie softvérových diel vo verejnom obstarávaní na viac ako je len „*najlepšia cena*“. Zároveň pán Marek uviedol, že je potrebné postupne riešiť v rámci tejto témy metodiku (určenie princípov a príkladov dobrej praxe) pričom ÚVO považuje za nevyhnutného participanta v danej téme,
* K tejto téme Peter Kulich uviedol, že rokovaním vlády Slovenskej republiky bolo schválené uznesenie vlády SR 654/2020 s názvom „*Návrh Základných princípov riadenia IT projektov financovaných z verejných zdrojov a zdrojov EÚ – nové znenie*“, ktorým sa umocňuje potreba aktivity spočívajúcej v rozpracovaní tejto témy,
* Peter Kulich za Slovenko.Digital prezentoval, že za dobrý základ sa dá považovať návrh kritérií pre hodnotenie kvality v rámci metodiky Súťaže návrhov, ktorú vypracoval ITAS už v minulosti,
* K danej téme a jej potrebe sa prikláňa MIRRI ako aj ÚVO, zároveň ÚVO uvádza, že je pripravené odborne diskutovať na danú tému, pričom ÚVO ochotne bude zdieľať už existujúce životné skúsenosti.

**Úloha**: V rámci diskusie z MS Teams kanála sa kolegovia z UVO zaviazali zistiť a poskytnúť informácie k metodike agilného verejného obstarávania (projekt <https://www.mfsr.sk/sk/medzinarodne-vztahy/europske-zalezitosti/program-podporu-strukturalnych-reforiem-srsp/uspesne-ziadosti-programu-srsp-oktober-2018/>)

**Záve**r

Predseda pracovnej skupiny konštatoval, že témy na diskusiu boli vyčerpané, zároveň sa členom pracovnej skupiny a účastníkom zasadnutia poďakoval za vstupy a zaviazal sa zdieľať dokument s prioritne určenými témami, za účelom vyjadrenia vôle participovať na niektorej z úloh pracovnej skupiny alebo vyjadrenia iných návrhov.

V rámci pracovnej skupiny „verejné obstarávanie IKT“ boli kreované a zdieľané nasledovné témy, ktoré boli označené úrovňou priority:

|  |  |
| --- | --- |
| **Téma** | **Priorita** |
| Ekvivalent a jeho používanie vo VO IKT | 1 |
| Kvalita ako kvalifikačné kritérium | 2 |
| Metodika centrálneho verejného obstarávania | 3 |
| Posudzovanie „lock in“ | 4 |
| Koncepcia nákupu IT „v2“ | 5 |

Pri klasifikácii tém podľa úrovne priority sa vychádzalo zo súčasnej situácie, konkrétne OPII (verejné obstarávania národných a dopytových projektov) a centralizovaného verejného obstarávania uvedeného v revízií výdavkov na IT 2.0.

Zároveň sa v rámci pripomienkového konania dohodlo, že nie je nutné sa explicitne venovať témam v časovom harmonograme podľa úrovne priorít, niektoré témy je možné riešiť aj súbežne.

**Príkladom je práca na „Koncepcii nákupu IT „v2“, ktorej obsah bude aj rozpracovaním jednotlivých tém priamo alebo nepriamo menený. Aj napriek klasifikácii úrovňou priority 5, bude „koncepcia nákupu IT v2“ súbežne predmetom diskusie.**